Posietbukta

Posietbukta (russisk: Залив Посьета – Zaliv Posieta) er ei bukt i den sørvestre delen av Peter den stores bukt, mellom halvøyene Suslov og Gamov. Den er rundt 30 kilometer bred ved innløpet, og rundt 35 kilometer lang. Bukta er en del av Khasanskij distriktet. Kystlinjen er irregulær med mange bukter og nes. Det ligger flere mindre byer rundt bukta, herunder Posiet, Zarubino og Kraskino.

Den franske korvetten Caprice besøkte bukta i 1852, og kalte den d'Anville. To år senere ble kystlinjen kartlagt av ekspedisjonen til Jevfimij Putjatin, hvor blant annet skonnerten Vostok og fregatten Pallas deltok. Putjatin oppkalte bukta etter Konstantin Posiet, en av hans partnere. 

Sovjetunionens bygging av en flystripe og ubåtbase i bukta i juli 1938 provoserte japanerne, og ga støtet til en sovjetisk-japansk grensekonflikt kalt slaget ved Khasansjøen.G. Patrick March. Eastern Destiny: Russia in Asia and the North Pacific. Praeger/Greenwood, 1996. ISBN 0275956482. Page 216.

 Referanser 

Kategori:Japanhavet
Kategori:Bukter i Russland
Kategori:Bukter i Stillehavet
Kategori:Primorskij krajs geografi